స్టీఫెన్ కింగ్

స్టీఫెన్ ఎడ్విన్ కింగ్ (జననం 1947 సెప్టెంబరు 21) అమెరికన్ రచయిత. ఆయన ప్రధానంగా హారర్, అతీంద్రియ కల్పన (supernatural fiction), సస్పెన్స్, క్రైమ్, సైన్స్ ఫిక్షన్, ఫాంటసీ నవలలతో ప్రసిద్ధిచెందాడు. దీంతో ఆయనను  "కింగ్ ఆఫ్ హారర్"గా పాఠకులు పిలుచుకుంటారు, ఆయన పుస్తకాలు 2006 నాటికి 350 మిలియన్లకు పైగా కాపీలు అమ్ముడయ్యాయి. అంతేకాకుండా, వీటిలో చాలా వరకు చలనచిత్రాలు, టెలివిజన్ ధారావాహికలు, చిన్న సిరీస్‌లు, కామిక్ పుస్తకాలుగా మార్చబడ్డాయి. ఆయన కింగ్ రిచర్డ్ బాచ్‌మన్ అనే కలం పేరుతో ఏడు, అలాగే ఐదు నాన్ ఫిక్షన్ పుస్తకాలతో సహా 65కి పైగా నవలలు ప్రచురించాడు. ఆయన దాదాపు 200 చిన్న కథలు కూడా రాశాడు, వాటిలో ఎక్కువ భాగం పుస్తక సేకరణలలో ప్రచురించబడ్డాయి.

బ్రామ్ స్టోకర్ అవార్డులు, వరల్డ్ ఫాంటసీ అవార్డులు, బ్రిటిష్ ఫాంటసీ సొసైటీ అవార్డులతో పాటు పలు పురస్కారాలను ఆయన అందుకున్నాడు. 2003లో, నేషనల్ బుక్ ఫౌండేషన్ అతనికి అమెరికన్ లెటర్స్‌కు విశిష్ట సహకారం అందించినందుకు మెడల్‌ను ప్రదానం చేసింది. 2004 వరల్డ్ ఫాంటసీ అవార్డ్ ఫర్ లైఫ్ అచీవ్‌మెంట్, మిస్టరీ రైటర్స్ ఆఫ్ అమెరికా నుండి 2007 గ్రాండ్ మాస్టర్ అవార్డ్ వంటివి ఆయన సాహిత్యానికి చేసిన కృషికి అందుకున్నాడు. 2015లో, ఆయన సాహిత్యానికి చేసిన కృషికి అమెరికా నేషనల్ ఎండోమెంట్ ఫర్ ది ఆర్ట్స్ నుండి నేషనల్ మెడల్ ఆఫ్ ఆర్ట్స్‌ను కూడా అందుకున్నాడు.

వ్యక్తిగత జీవితం 
ఆయన 1971 జనవరి 2న తబితా స్ప్రూస్‌ను వివాహం చేసుకున్నాడు. ఆమె కూడా నవలా రచయిత. వారి నివాసాల్లో ఒకటైన బాంగోర్‌లోని కింగ్స్ హోమ్ పర్యాటక ఆకర్షణగా నిలిచింది. ముఖ్యంగా రచయతలకు కేంద్రమైన ఇక్కడ వారి ఆర్కైవ్‌లు అందుబాటులో ఉంచారు.

వీరికి ముగ్గురు పిల్లలు, ఒక కుమార్తె కాగా ఇద్దరు కుమారులు. వారి కుమార్తె నయోమి ఫ్లోరిడాలోని ప్లాంటేషన్‌లో యూనిటేరియన్ యూనివర్సలిస్ట్ చర్చి మంత్రిగా, ఆమె భాగస్వామి తండెకాతో కలిసి పని చేస్తోంది. ఇక కుమారులు ఇద్దరూ రచయితలు: ఓవెన్ కింగ్ తన మొదటి కథల సంకలనాన్ని 2005లో ప్రచురించాడు, అలాగే అదే సంవత్సరం జో హిల్‌గా వ్రాసే జోసెఫ్ హిల్‌స్ట్రోమ్ కింగ్ 20వ శతాబ్దపు గోస్ట్స్‌లో మొదటి చిన్న కథల సంకలనం ప్రచురించాడు.

తను రచయిత అవడానికి ఏదీ చేతకాకపోవడమే కారణం అని చెప్పే స్టీఫెన్ కింగ్ రోజూ కనీసం నాలుగు నుంచి ఆరు గంటలు చదవడం, రాయడం చేస్తాడుట. అలాగే సుమారు రెండు వేల పదాలైనా రాయకుండా నిద్రపోకూడదనేది ఆయన నియమం.

మూలాలు 
1947 జననాలు
అమెరికా
అమెరికన్ రచయితలు
అమెరికన్ నాన్ ఫిక్షన్ రచయితలు
అమెరికన్ నవలా రచయితలు
అమెరికన్ కవులు
అమెరికన్ క్రైమ్ రైటర్స్
అమెరికన్ ఫాంటసీ రచయితలు
అమెరికన్ సినిమా దర్శకులు
అమెరికన్ హారర్ నవలా రచయితలు
అమెరికన్ వ్యాసకర్తలు
అమెరికన్ సినిమా నటులు
అమెరికన్ స్క్రీన్ రైటర్స్
అమెరికన్ టెలివిజన్ రచయితలు
అమెరికన్ మిస్టరీ రైటర్స్
అమెరికన్ ఒపీనియన్ జర్నలిస్టులు
అమెరికన్ సైకలాజికల్ ఫిక్షన్ రచయితలు
అమెరికన్ సైన్స్ ఫిక్షన్ రచయితలు
అమెరికన్ చిన్న కథా రచయితలు
అమెరికన్ థ్రిల్లర్ రచయితలు
డార్క్ ఫాంటసీ రచయితలు